ഭീഷ്മ പര്വ്വത്തിന്റെ സെക്കന്ഡ് ലുക്ക് പോസ്റ്റര് പുറത്ത്, നീണ്ട പതിനാല് വര്ഷങ്ങള്ക്ക് ശേഷം മമ്മൂട്ടിയും അമല് നീരദും മമ്മൂട്ടിയെ നായകനാക്കി അമല് നീരദ് സംവിധാനം ചെയ്യുന്ന ഭീഷ്മ പര്വ്വത്തിന്റെ സെക്കന്ഡ് ലുക്ക് പോസ്റ്റര് പുറത്ത്. സിനിമയിലെ മമ്മൂട്ടി അവതരിപ്പിക്കുന്ന നായക കഥാപാത്രത്തിന്റെ ഒരു സംഘട്ടന രംഗമാണ് പോസ്റ്ററില് ഉളളത്. ബിഗ് ബി പുറത്തിറങ്ങി നീണ്ട പതിനാല് വര്ഷങ്ങള്ക്ക് ശേഷം മമ്മൂട്ടിയും അമല് നീരദും ഒന്നിക്കുന്ന ചിത്രമാണിത്. ഗ്യാംഗ്സ്റ്റര് ഡ്രാമ വിഭാഗത്തില് പെടുന്ന ചിത്രത്തില് ഭീഷ്മ വര്ധന് എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നത്. അമേരിക്കന് സംവിധായകന് ആന്ഡി വാര്ഹോളിന്റെ സമയം എപ്പോഴും മാറുമെന്ന് അവര് പറയുന്നു, പക്ഷേ നിങ്ങള് അവ സ്വയം മാറ്റണം എന്ന ഉദ്ധരണി പങ്കുവച്ചാണ് അമല് നീരദ് പോസ്റ്റര് പങ്കുവച്ചിരിക്കുന്നത്. നിരവധി കമന്റുകളാണ് പോസ്റ്ററിന് ലഭിക്കുന്നത്. മുടിയും താടിയും നീട്ടിയ ലുക്കിലാണ് മമ്മൂട്ടി ഭീഷ്മപര്വത്തില് എത്തുന്നത്. തബു, ഫര്ഹാന് ഫാസില്, ഷൈന് ടോം ചാക്കോ, സൗബിന് ഷാഹിര്, ശ്രീനാഥ് ഭാസി, ദിലീഷ് പോത്തന്, അബു സലിം, പദ്മരാജ് രതീഷ്, ഷെബിന് ബെന്സണ്, ലെന, ശ്രിന്ദ, ജിനു ജോസഫ്, വീണ നന്ദകുമാര്, ഹരീഷ് പേരടി, അനസൂയ ഭരദ്വാജ്, നദിയ മൊയ്തു, മാല പാര്വ്വതി തുടങ്ങിയവര് ചിത്രത്തില് കഥാപാത്രങ്ങളെ അവതരിപ്പിക്കുന്നുണ്ട്. കൊച്ചിയാണ് പ്രധാന ലൊക്കേഷന്.